ปชป.จี้รัฐรับมือบาทแข็ง
พรรคประชาธิปัตย์ จี้รัฐรับมือเงินบาทแข็งค่า จี้รับ 7 ข้อเสนอของภาคธุรกิจ
26 ม.ค. 2556

พรรคประชาธิปัตย์ จี้รัฐรับมือเงินบาทแข็งค่า จี้รับ 7 ข้อเสนอของภาคธุรกิจ
นายชวนนท์ อินทรโกมาลย์สุต โฆษกพรรคประชาธิปัตย์ได้ แสดงความเป็นห่วงปัญหาค่าเงินบาทที่แข็งตัวขึ้นส่งผลกระทบต่อภาคเอกชนที่ดำเนินการด้านการส่งออกและเอสเอ็มอี ทั้งนี้ ตนขอตั้งสมมุติฐานว่า การแข็งค่าขึ้นของเงินบาทไทย เกิดจากการที่ค่าเงินดอลลาร์อ่อนลงจากการที่ประเทศสหรัฐอเมริกา ทุ่มเงินดอลลาร์ลงมาในตลาดโลกมาก ซึ่งแนวโน้มขณะนี้ค่าเงินดอลลาร์จะอ่อนลงไปอีก ตนจึงอยากให้ทีมเศรษฐกิจของรัฐบาลเตรียมการรับมือ ไม่เช่นนั้นเกรงว่า การทุ่มเม็ดเงินลงมาในตลาดโลกของสหรัฐในครั้งนี้จะเป็นระเบิดลูกที่2ต่อจากนโยบายปรับขึ้นค่าแรงขั้น 300บาท ทั่วประเทศของรัฐบาล ตั้งแต่วันที่1ม.ค.56 ทั้งนี้ จึงอยากเรียกร้องให้รัฐบาลมีมาตราการดูแลภาคเอกชนและรับข้อเสนอ 7 ข้อไปพิจารณา